## Zápisnica

## z druhého riadneho zasadnutia Obecného zastupiteľstva Obce Slavec,

## konaného dňa 24.06.2020 v Slavci

## \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prítomní:**

**Poslanci** **OZ**: Ing. Štefan Vidinsky, Eva Lőrinczová, Ing. Ladislav Csefo, Attila Szekeres, Tomáš Kovács

**Neprítomný poslanec OZ:** 0

**Starosta obce Slavec:** Gejza Ambrúš

**Ďalší prítomní:** Katarína Hubayová, hlavný kontrolór obce**,** Agnesa Genčiová, ekonómka OcÚ

**Verejnosť:** obyvateliaobce ( viď. príloha č. 1)

**PROGRAM :**

1. Otvorenie zasadnutia – starosta obce
2. Určenie overovateľov, zapisovateľa – starosta obce
3. Voľba návrhovej komisie – starosta obce
4. Hlavný kontrolór :
	1. Kontrola plnenia uznesení

4.2. Správa o hospodárení za I. Q

* 1. Správa o výsledku následnej finančnej kontroly – nakladanie s finančnou hotovosťou, príjmov a výdavkov a vedenia pokladne obecného úradu Slavec
	2. Návrh plánu kontrolnej činnosti hlavného kontrolóra na II. Polrok 2020
	3. Stanovisko hlavného kontrolóra k záverečnému účtu za rok 2019
1. Vyhodnotenie rozpočtu obce za rok 2019 – ekonóm OcÚ
2. Schválenie Záverečného účtu za rok 2019 – ekonóm OcÚ
3. Majetkoprávne záležitosti:

7.1. Prevod majetku Obce Slavec z dôvodu hodného osobitného zreteľa – nehnuteľný

 majetok – TTP , par.č. E-KN 165/6 v k. ú. Slavec, výmera 50 m 2

* 1. Bezodplatný prevod majetku SR do vlastníctva obce podľa ustanovení § 2d ods. 1,2 a § 14d ods. 1 zákona č. 138/1991 Zb. o majetku obcí v z. n .p. – nehnuteľný majetok na parc.č. C-KN 493/3
1. Návrh starostu – prenájom majetku obce Slavec do užívania- pracovný stroj Minibager
2. Diskusia
3. Záver

**K bodu č. 1 : Otvorenie zasadnutia**

Rokovanie OZ otvoril Gejza Ambrúš starosta obce. Srdečne privítal všetkých prítomných. Následne informoval prítomných o počte prítomných poslancov na dnešnom zasadnutí OZ . Prítomní sú všetci poslanci, čo vyplýva, že obecné zastupiteľstvo je uznášania schopné. Prečítal program zasadnutia ( viď. príloha č. 2). S uvedeným programom všetci poslanci jednohlasne súhlasili.

Návrh na uznesenie :

**Uznesenie č. 69/2020**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p.  **s c h v a ľ u j e** program rokovania 2. riadneho zasadnutia OZ .

**Hlasovanie:**

za: 5

proti : 0

zdržal sa: 0

neprítomní pri hlasovaní: 0

nehlasovali: 0

**K bodu č. 2 : Určenie overovateľov zápisnice a zapisovateľa**

 Starosta obce navrhujezaoverovateľov zápisnice spísanej z 2. riadneho zasadnutia nasledovne: p. Evu Lörinczovú a p. Tomáša Kovácsa. Za zapisovateľku poveruje :p. Timeu Ambrušovú.

Návrh na uznesenie:

**Uznesenie č. 70/2020:**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p.

**a)** **s c h v a ľ u j e : o**verovateľov zápisnice: Evu Lörinczovú a Tomáša Kovácsa

**b) p o v e r u j e :** za zapisovateľku Timeu Ambrušovú

**Hlasovanie:**

za: 5

proti : 0

zdržal sa: 0

neprítomní pri hlasovaní: 0

nehlasovali: 0

**K bodu č. 3 : Voľba návrhovej komisie**

Starosta obce navrhuje schváliť návrhovú komisiu v tomto zložení : Ing. Štefan Vidinsky, Ing. Ladislav Csefo, Attila Szekeres Nikto nebol proti tomuto návrhu. OZ pristúpilo k hlasovaniu.

Návrh uznesenia:

**Uznesenie č. 71/2020**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p. **s c h v a ľ u j e** návrhovú komisiu v zložení: Ing. Štefan Vidinsky, Ing. Ladislav Csefo, Attila Szekeres

**Hlasovanie:**

za: 5

proti : 0

zdržal sa: 0

neprítomní pri hlasovaní: 0

nehlasovali: 0

**K bodu č. 4 Hlavný kontrolór :**

**4.1. Kontrola plnenia uznesení**

Hlavná kontrolórka obce Slavec Katarína Hubayová prečítala svoj záznam z vykonania kontroly plnenia uznesení OZ v Slavci. ( viď. príloha č. 3 )

Návrh na uznesenie:

**Uznesenie č. 72a)/ 2020:**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p.  **b e r i** e **n a v e d o m i e** informáciu o plnení uznesení z predošlého zasadnutia ( uznesenia č. od 57/2020 - do 68/2020)

**Hlasovanie:**

za: 5

proti : 0

zdržal sa: 0

neprítomní pri hlasovaní: 0

nehlasovali: 0

**4.2. Správa o hospodárení za I. Q**

V súlade s ustanovením § 18 ods. 1 písm. b) zákona č. 369/1990 Zb. o obecnom zriadení v znení neskorších zmien a doplnkov bola vykonaná kontrola podľa plánu kontrolnej činnosti hlavného kontrolóra na I. štvrťrok 2019. Správu o výsledku tejto následnej finančnej kontroly prečítala hlavná kontrolórka obce Slavec. ( viď. príloha č. 4 ). Poslanci k správe nemali pripomienky, berú správu na vedomie.

Návrh na uznesenie:

**Uznesenie č. 72b)/ 2020:**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p.  **b e r i** e **n a v e d o m i e** správu hlavného kontrolóra o hospodárení za I.Q ( následná finančná kontrola za obd. 1.1.2020-31.3.2020)

**Hlasovanie:**

za: 5

proti : 0

zdržal sa: 0

neprítomní pri hlasovaní: 0

nehlasovali: 0

**4.3 Správa o výsledku následnej finančnej kontroly – nakladanie s finančnou hotovosťou, príjmov a výdavkov a vedenia pokladne obecného úradu Slavec**

Na základe plánu kontrolnej činnosti na I. polrok 2020 s poukazom na ustanovenia § 18D, 18E zákona č. 369/1990 Zb. o obecnom zriadení v z. n. p. hlavná kontrolórka obce Slavec vykonala následnú finančnú kontrolu a to kontrolu nakladania s finančnou hotovosťou, príjmov a výdavkov a vedenia pokladne obecného úradu Slavec. Správu o výsledku z tejto kontroly prečítala v tomto bode programu hlavná kontrolórka. ( viď. príloha 5 )

Návrh uznesenia :

**Uznesenie č. 72c)/2020**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p. **b e r i** e **n a v e d o m i e** správu hlavného kontrolóra o výsledku následnej finančnej kontrola to nakladanie s finančnou hotovosťou , príjmov a výdavkov a vedenia pokladne obecného úradu Slavec.

**Hlasovanie:**

za: 5

proti : 0

zdržal sa: 0

neprítomní pri hlasovaní: 0

nehlasovali: 0

**4.4. Návrh plánu kontrolnej činnosti hlavného kontrolóra na II. polrok 2020**

Katarína Hubayová, hlavná kontrolórka obce Slavec prečítala svoj plán kontrolnej činnosti na II. polrok 2020, ktorú predkladá obecnému zastupiteľstvu obce Slavec na schválenie. ( viď. príloha č. 86) Zo strany poslancov neboli k plánu kontrolnej činnosti HK na II. Polrok 2020 žiadne pripomienky.

Návrh na uznesenie:

**Uznesenie č. 72d)/2020:**

 Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p. **s c h v a ľ u j e** plán kontrolnej činnosti hlavného kontrolóra obce Slavec na II. Polrok 2020.

**Hlasovanie:**

za: 5

proti : 0

zdržal sa: 0

neprítomní pri hlasovaní: 0

nehlasovali: 0

**4.5 Stanovisko hlavného kontrolóra k Záverečnému účtu za rok 2018**

Hlavná kontrolórka obce Slavec Katarína Hubayová predložila obecnému zastupiteľstvu obce Slavec svoje Stanovisko hlavného kontrolóra k Záverečnému účtu za rok 2019. ( viď. príloha č. 7) Riadna účtovná závierka Obce Slavec za rok 2019 a hospodárenie Obce Slavec za rok 2019 v súlade s § 9 ods. 4 zákona o obecnom zriadení a § 16 ods. 3 zákona o rozpočtových pravidlách územnej samosprávy zatiaľ nebola overená audítorom ( ale je už naplánovaná na 7.7.2020 ), to však nie je prekážkou pre schválenie. V zmysle § 16 ods. 10 zákona o rozpočtových pravidlách územnej samosprávy HK odporúča OZ uzatvoriť prerokovanie návrhu záverečného účtu Obce Slavec za rok 2019 s výrokom celoročné hospodárenie schvaľuje bez výhrad.

Návrh na uznesenie :

**Uznesenie č. 72e)/2020**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p.  **b e r i** e **n a v e d o m i e** stanovisko hlavného kontrolóra obce Slavec k Záverečnému účtu za rok 2019.

**Hlasovanie:**

za: 5

proti : 0

zdržal sa: 0

neprítomní pri hlasovaní: 0

nehlasovali: 0

**K bodu č. 5 Vyhodnotenie rozpočtu obce Slavec za rok 2019**

Ekonómka obecného úradu p. Agnesa Genčiová podala vyhodnocujúcu správu o plnení rozpočtu na rok 2019. Informovala prítomných zasadnutia o schválenom rozpočte 2019 ako o ich zmenách, skutočné plnenie bežných a kapitálových príjmov a výdavkov k 31.12.2019 (viď. príloha č. 8 ) .

Návrh uznesenia :

**Uznesenie č. 73/2020**

 Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p.  **b e r i** e **n a v e d o m i e** vyhodnotenie rozpočtu obce za rok 2019.

**Hlasovanie:**

za: 5

proti : 0

zdržal sa: 0

neprítomní pri hlasovaní: 0

nehlasovali: 0

**K bodu č. 6 Schválenie Záverečného účtu za rok 2019**

Ekonómka obecného úradu p. Agnesa Genčiová predložila obecnému zastupiteľstvu vypracovaný Záverečný účet Obce Slavec a rozpočtové hospodárenie za rok 2019 ( viď. príloha č. 6 ) Návrh Záverečného účtu je zverejnený i na webovom sídle obce Slavec ako i na úradnej tabuli od 31.05.2019.

Návrh na uznesenie :

**Uznesenie č. 74/2020**

 Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom

 zriadení v z. n. p.  **s c h v a ľ u j e:**

1. Záverečný účet obce Slavec za rok 2019 a celoročné hospodárenie bez výhrad
2. Použitie prebytku rozpočtového hospodárenia na tvorbu rezervného fondu za rok 2019

 vo výške: 8.236,73 €

**Hlasovanie:**

za: 5

proti : 0

zdržal sa: 0

neprítomní pri hlasovaní: 0

nehlasovali: 0

**K bodu č. 7 Majetkoprávne záležitosti**

**7.1 Prevod majetku Obce Slavec z dôvodu hodného osobitného zreteľa – nehnuteľný**

**majetok – TTP , par.č. E-KN 165/6 v k. ú. Slavec, výmera 50 m 2**

Obec Slavec v zmysle § 9a ods. 8 písm. e) zákona SNR č. 138/1991 Zb. o majetku obcí v znení neskorších predpisov a v zmysle Uznesenia Obecného zastupiteľstva v Slavci č. 65/2020 zo dňa 27.03.2020 zverejnilo zámer previesť majetok obce z dôvodu hodného osobitného zreteľa. ( viď. príloha č. 10a) Oznámenie bolo zverejnené na internetovej web stránke obce Slavec [www.slavec.sk](http://www.slavec.sk) od 22.4.2020 do 7.5.2020 Predmetom prevodu - predaja je nehnuteľný majetok – trvalé trávnaté porasty, parc. č. E KN 165/6 v k. ú. Slavec, o výmere 50 m2, spoluvlastnícky podiel vo výške 1/1 pozemku, vedenej na LV č. 443 v prospech kupujúceho: *MVDr. Adam Krajči, Slavec 137, 049 11 Slavec.* Kúpna cena za predmet prevodu bola stanovená vo výške 76 €, pričom ide o stanovenú všeobecnú hodnotu pozemku podľa znaleckého posudku č. 45/2020 vypracovaného znalcom Ing. Dobos Dionýz, Rudná 353,  zo dňa 31.03.2020. Obec Slavec uplatnila prípad hodný osobitného zreteľa na predmetný pozemok z dôvodu, že pozemok sa nachádza v bezprostrednej blízkosti rodinného domu C KN 420/2, ktorého majiteľom je žiadateľ. Následne na toto oznámenie jediná cenová ponuka na odkúpenie vyššie uvedeného pozemku došla od spomínaného žiadateľa MVDr. Adam Krajči zo dňa 6.5.2020 . ( viď. príloha č. 10b) Iné ponuky na odkúpenie uvedeného pozemku na obecnom úrade neboli zaregistrované. Po otvorení uzavretej obálky na tomto zasadnutí sa zistilo, že žiadateľ má záujem odkúpiť tento pozemok vo výške 80,- € . Poslanci nemajú pripomienky k tomuto prevodu a preto pristúpili k priamemu hlasovaniu. Jednohlasne všetci poslanci súhlasia s týmto prevodom.

Návrh uznesenia:

**Uznesenie č. 75/2020**

Obecné zastupiteľstvo v zmysle § 9a ods. 8 písm. e) zák. č. 138/1991 Zb. o majetku obcí v znení neskorších predpisov a v zmysle uznesenia obecného zastupiteľstva č. 65/2020 zo dňa 27.03.2020

1. **s c h v a ľ u j e prevod** majetku obce z dôvodu hodného osobitného zreteľa, o ktorom rozhodlo obecné zastupiteľstvo v Slavci trojpätinovou väčšinou všetkých poslancov. Predmetom prevodu sú nehnuteľnosti v k. ú. Slavec, zapísané na Okresnom úrade Rožňava, katastrálny odbor, vedené na:

**LV č. 443 -** **PARCELY registra „E“ evidované na katastrálnej mape:** parc. č. 165/6- zastavané plochy a nádvoria vo výmere 50 m2, v 1/1-ine vo vlastníctve obce Slavec - v prospech kupujúcich: **MVDr. Adam Krajči, Slavec č. 137, 049 11 p. Plešivec.** Kúpna cena za predmet prevodu je stanovená na sumu: **80,- Eur** (slovom: osemdesiat eur).

Dôvod hodný osobitného zreteľa je skutočnosť, že uvedená parcela tvorí svojim umiestnením a využitím neoddeliteľný celok s ich pridomovým pozemkom a žiadateľ túto parcelu užíva dlhodobo a nerušene ako vlastné so svojim domom, kde má aj trvalý pobyt.

1. Obecné zastupiteľstvo zároveň **s p l n o m o c ň u j e** starostu obce s uzatvorením kúpno-predajnej zmluvy s kupujúcimi a podať návrh na vklad do katastra. Výdavky vynaložené obcou Slavec súvisiace s predajom, budú znášať kupujúci a tieto výdavky budú pripočítané ku kúpnej cene nehnuteľnosti.

Zámer previesť majetok obce z dôvodu hodného osobitného zreteľa rozhodlo obecné zastupiteľstvo trojpätinovou väčšinou všetkých poslancov a zámer predaja bol zverejnený v zmysle ustanovenia § 9a, ods. 8 písm. e) zákona SNR č. 138/1991 Zb. o majetku obcí v znení neskorších predpisov na úradnej tabuli obce a na webovej stránke obce v lehote od 22.04.2020 do 07.05.2020, čím je splnená zákonná povinnosť obce zverejniť zámer najmenej na 15 dní pred schvaľovaním prevodu obecným zastupiteľstvom.

Počet všetkých poslancov: 5

Počet prítomných poslancov: 5

**Hlasovanie:**

za: 5

proti : 0

zdržal sa: 0

neprítomní pri hlasovaní: 0

nehlasovali: 0

**7.2. Bezodplatný prevod majetku SR do vlastníctva obce podľa ustanovení § 2d ods. 1,2 a § 14d ods. 1 zákona č. 138/1991 Zb. o majetku obcí v z. n .p. – nehnuteľný majetok na parc. č. C-KN 493/3**

V tomto bode programu starosta obce informoval prítomných zasadnutia o štádiu vybavovania projektu: ,, Rozšírenie verejného osvetlenia k dolnej autobusovej zastávke a k miestnemu cintorínu a k Domu smútku. Na začatie realizácie stavby je potrebné však majetko-právne vysporiadať pozemky , kde budú potiahnuté káble v zemi. K cintorínu vedie miestna komunikácia, ktorá sa nachádza na pozemku v k. ú. Slavec parc. č. KN-C 493/3 bez LV. ( viď. príloha č. 11) Zároveň táto parcela je súčasťou parc. KN-,,E“ 76/101. Účastníkom právneho vzťahu je

1. SR-SPF Bratislava podielom 2/3
2. Obec Slavec podielom 1/3

Miestna komunikácia na cintorín je stavba postavená pred účinnosťou stavebného zákona č.

50/1976 Zb.v z. n. z. a doplnkov ako verejné zariadenie slúžiace pre obec. Ku dňu účinnosti

zákona SNR č.369/1990 Zb. bola v správe Miestneho národného výboru ( ďalej len MNV ) na

území obce Slavec. Túto skutočnosť má Obec potvrdiť a zároveň zaslať pre SPF ako prílohu k žiadosti o bezodplatný prevod majetku SR.

Návrh uznesenia:

**Uznesenie č.76/2020**

 Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p. **p o t v r d z u j e,** že miestna komunikácia nachádzajúca sa na pozemku v katastrálnom území Slavec vo vlastníctve Slovenskej republiky, v správe Slovenského pozemkového fondu , Búdkova 36, Bratislava , parcela KN C-KN 493/3 bola stavbou - miestnou komunikáciou postavenou pred účinnosťou stavebného zákona č. 50/1976 Zb. v znení neskorších zmien a doplnkov ako verejné zariadenie slúžiace pre obec Slavec a ku dňu účinnosti zákona SNR č. 369/1990 Zb. bola v správe Miestneho národného výboru na území obce Slavec.

**Hlasovanie:**

za: 5

proti : 0

zdržal sa: 0

neprítomní pri hlasovaní: 0

nehlasovali: 0

**K  bodu č. 8 Návrh starostu – prenájom majetku obce Slavec do užívania- pracovný stroj Minibager**

Obec Slavec vlastní pracovný stroj Minibager , ktorí bol zakúpený na bežné výkopové práce pre Obecný úrad Slavec. Starosta obce navrhuje v tomto bode programu zasadnutia tento pracovný stroj dať do prenájmu i pre občanom obce, aby tento stroj bol adekvátne využitý. Keďže je to obecné, nech slúži Obci, občanom našej obce, resp. aj organizáciám či združeniam fungujúce v našom katastri. Navrhuje odsúhlasiť sadzbu za prenájom pracovného stroja 20€/ 1 hod. Poslanci s týmto návrhom jednohlasne súhlasia.

Návrh na uznesenie:

**Uznesenie č. 77/2020**

 Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p. Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p. **s ch v a ľ u j e** prenájom majetku obce Slavec a to pracovný stroj Minibager pre obyvateľov obce Slavec a pre združenia a organizácie pôsobiace v k. ú . obce na vykonanie bežných výkopových prác so strojníkom. Sadzba za prenájom je stanovená na 20€/1 hod.

**Hlasovanie:**

za: 5

proti : 0

zdržal sa: 0

neprítomní pri hlasovaní: 0

nehlasovali: 0

 **K bodu č. 9 Diskusia:**

* *Ing. Š. Vidinsky ( poslanec ):*sa pýta na evidenciu pohľadávok, kde ich nájsť
* *Agnesa Genčiová –* v Zárerečnom účte je všetko napísané*.*
* *Tomáš Kovács ( poslanec ) –* k najbližšiemu zasadnutiu OZ žiada predložiť zamestnancami OcÚ všetky dokumenty, uznesenia ,spisy k nahliadnutiu týkajúce sa autobusovej zastávky Slavec - Plešivec
* *Ing. Š. Vidinsky ( poslanec ) –* podľa jeho vedomostí, ak je verejné osvetlenie staršie ako 10 rokov Obec má nárok na financie od štátu
* *Starosta obce Slavec –* táto informácia nie je hodnoverná. Obec môže žiadať o dotáciu ale nie nárokovať . Nemôžme iba len tak nárokovať a to len preto, že máme staršie verejné osvetlenie. Už sme podali 2x žiadosti na rekonštrukciu verejného osvetlenia na MF SR Bratislava. Žiaľ tieto žiadosti o poskytnutie dotácii nám neschválili.
* *Ing. Štefan Vidinsky –* sa opýtal, kto má možnosť riadiť obecný pracovný stroj Minibager.
* *Starosta obce Slavec –* viesť, riadiť a pracovať s pracovným strojom Minibager môže len iba ten , kto je na to vyškolený. V našom prípade je to koordinátor Gabriel Máté. Starosta obce je tiež preškolený, ale on by s ním pracoval len v prípade zastupovania koordinátora. Práca s Minibagrom je i tak na vlastnú zodpovednosť vodiča. Jedine on preškolený na túto prácu s týmto strojom vie presne , že stroj má byť funkčný a bezpečný*.* V opačnom prípade inak ani nezačne s výkopovými prácami.
* *Ing. Štefan Vidinsky ( poslanec) :* verejné osvetlenie vo Vidovej už sa zapína o 4:00 hod. ráno.
* *Starosta obce Slavec*: verejné osvetlenie sa zapína samo. Senzor riadi zapínanie. Pri búrke napr. sa zapína oveľa skôr. Pravda to iba v Slavci. Do Vidovej musíme ešte senzor namontovať. Vo Vidovej teraz počas búrky vybuchol elektromer verejného osvetlenia. Volali sme poruchu. Už je to opravené. Elektromer vymenený. Časový spínač zatiaľ nastavuje sám starosta.
* *Ing. Štefan Vidinsky ( poslanec )*: prečo bolo vyrubené pre Zoltána Brindzu iba 3€ za TKO a čo s tými občanmi , ktorí neplatia
* *Timea Ambrušová ( sam. odb. referent* ): každému s trvalým pobytom v obci Slavec a Vidová bez výnimky sa vyrubuje poplatok za odvoz komunálneho odpadu na rok 2020. Poplatok je 12 € / 1 osoba /na 365 dní . V prípade ak sa poplatník zdržiava v zahraničí a to preukáže hodnoverným dokladom dostáva úľavu. U pána Zoltána Brindzu bolo vyrubených 3,00 € za 3 mesiace pobytu v obci Slavec.
* *Ing. Štefan Vidinsky ( poslanec ) :* sa opýtal ,ako je to so zápisom na trvalý pobyt . On si myslí, že sa zapisujú občania do iného rodinného domu kvôli príspevkom na bývanie.
* *Timea Ambrušová ( sam. Odb. referent ) -* Ak vlastník domu s súhlasí s prihlásením dotyčného na trvalý pobyt, zamestnanec je povinný to akceptovať a dotyčného zaevidovať. Bez akého- koľvek riešenia prečo to tak urobil.
* Julius Bartók ( občan ) – upozorňuje na rýchlu jazdu v obci
* Starosta obce Slavec - každý vodič má poznať pravidlá cestnej dopravy, vrátane povolenej rýchlosti v obci.
* Attila Szekeres ( poslanec ) – odpočet elektriny v obci Vidová vraj nebol zahlásený. Obyvatelia o tom neboli vopred upovedomení.
* *Timea Ambrušová ( sam. odb. referent ) –* VSD, a. s. Košice vždy vopred zahlasuje odpočet elektriny. Prečo to teraz neurobili nemáme vedomosti. Nabudúce odporúča preveriť toho zamestnanca, ktorý vykonáva odpočty.

**K bodu č. 10 Záver :**

Starosta obce Slavec Gejza Ambrúš poďakoval všetkým za účasť na 2.riadnom zasadnutí OZ a tým zasadnutie Obecného zastupiteľstva v Slavci ukončil. Zasadnutie OZ bolo ukončené o 19:30 hod.

V Slavci, 24.06.2020

Zapísal/(a): Timea Ambrušová

 ........................................

 Gejza Ambrúš

 starosta obce

Overovatelia zápisnice:

Eva Lörinczová .................................................

Tomáš Kovács .................................................